google/wiki40b huggingface dataset:
Christopher Fredriksen Blom

Christopher Fredriksen Blom (født 1651, død 14. august 1735 i Lårdal) var en norsk skogeier og lensmann i Lårdal.
Han tilhørte slekten Blom og var sønn av sogneprest Fredrik Jensen Blom og Maren Christophersdatter Stockman(n); han var oppkalt etter morfaren, sogneprest i Stokke Christopher Hansson Stockman(n).
Christopher Fredriksen Blom eide en rekke gårder og store skogeiendommer i Lårdal, og ble også lensmann i 1680. Hans viktigste gård var Bjåland, som han kjøpte 12. juni 1676 og der han også bodde fra rundt 1680 til sin død. Han eide også Åkeren, Tveiten nordre, Midtbø, Oftelid, Askje, Lunde, Lundeberg, Fjellet søndre, Heggvteit søndre og Håtveit. Det ble i mange år holdt tingstue på Bjåland. Ifølge tradisjonen var han en «hard» mann.
Han ble gift i 1698 med Johanne Margrethe Ørn; deres fire barn var Martha Blom (f. 1699), gift med prokurator Paul Paus, lensmann i Lårdal Christopher Blom (f. 1703), lensmann i Lårdal Jens Blom (f. 1708), og Maren Blom (f. 1713), gift med jernverksforvalter Bertel Bomhoff. Christopher Fredriksen Blom har en rekke etterkommere med slektsnavn Blom, Paus, Bomhoff, von Koss, Coucheron, Cudrio, Altenburg, Ibsen, Cappelen, Aall, Herlofson, Borchsenius, Butenschøn, Flood, Wedel-Jarlsberg, Løvenskiold, Hofgaard, Christie og andre navn. Han var tipp-tipp-oldefar til Henrik Ibsen.
Karate under Verdenslekene 2013

Karate var en av øvelsene ved World Games 2013, og ble arrangert 26. og 27. juli 2013. Konkurransen ble arrangert i Evangelista Mora Coliseum i Cali, og det ble konkurrert i kata og kumite for herrer og kvinner.
Shiho Onodera

Landslaget

Shiho Onodera spilte 23 landskamper for Japans kvinnelandslag. Hun ble tatt ut i Japans tropp til VM i fotball 1995, Sommer-OL 1996, VM i fotball 1999, VM i fotball 2003 og Sommer-OL 2004.
Praktviklere

Utseende

Langt fra alle artene kan kalles praktfulle, men denne gruppen omfatter noen av de mest fargerike viklerne. De er storet sett forholdsvis små viklere, vingespennet er gjerne rundt 15 millimeter, med brede vinger. På farge er de ofte gule eller brunlige med ulike tegninger. De hviler med vingene taklagde over bakkroppen.

Levevis

De fleste av disse artene lever i åpne områder, særlig blomsterenger. De fleste av artene har larver som lever på urter, særlig mange i kurvplantefamilien, men det er også en del som går på busker og løvtrær. Siden artene gjerne er spesialisert på én næringsplante er det forholdsvis mange sjeldne arter innen denne gruppen.
Kajsa

Etymologi

Kajsa er opprinnelig en svensk kjæleform av Karin, som har flere opprinnelser. Det er en nyere form av Kadhrin, en gammelsvensk form av det greske navnet Katarina, som er dannet av katharos, «renset, ren». Karin er også en kortform av Karolina, som er en kjæleform og feminin form av Karl, som har norrøn opprinnelse og betyr «fri mann».
Zhongyuetempelet

Zhongyuetempelet er navnet på et tempel i Songshanfjellene i provinsen Henan i Kina. Disse fjellene har en opphøyd plass i kinesisk mytologi og kultur. 
Tempelet går også under tilnavnet "det lille palass". Det er et av de eldste av sitt slag i Kina, og ble opprinnelig reist under Qin-dynastiet. Det ble flyttet til og gjenoppbygd sin nåværende beliggenhet under Tang-dynastiet (618-{907). 
Langs tempelets sentrallinje er det omkring 400 konstruksjoner av variende slag: Portaler, bueganger, terrasser, haller og tårn, såvel som over 300 høye, værbitte og knudrete cypresser, for det meste i den store forgården. 
Klosteranlegget dekker et område på 370.000 kvadratmeter. 
Det er en del av UNESCOs verdensarv.
Kullkraft

Kullkraft framstilles ved at kull brennes slik at forbrenningvarmen overføres til en dampkjel. Dampen kan så brukes til å drive en dampmaskin eller en turbin som driver en elektrogenerator. Damp kan også ledes i isolerte rør til bruk som fjernvarme. Kullkraft er verdens største elektrisitetskilde, med 40 % av global el-produksjon.
Kull er det mest karbonintensive av de fossile energibærerne. Kullkraft gir høyere utslipp av CO₂ (950g/kWh) enn oljekraft (890g/kWh) og gasskraft (600g/kWh), og rensing av utslipp fra kullkraftverk er ansett som en av de viktigste utfordringer i arbeidet med å redusere de globale klimagassutslippene.

Produksjon og forbruk

Om lag 90 % av verdens kullforbruk går til energiproduksjon. Verdens forbruk av kull var ca. 6,7 milliarder tonn i 2006 og er forventet å øke til 10 milliarder tonn innen 2030. I Kina ble det brukt 2,3 milliarder tonn i 2006, i India om lag 447 millioner tonn. 69 % av Kinas elektrisitet kommer fra kullkraft, mens i USA er om lag halvparten av elektrisitetsproduksjonen basert på kull.
Europa prøver å redusere avhengigheten av kullkraft, og reduserer egen kullproduksjon. Reduksjonen erstattes foreløpig av import. Årlig importerer Europa 200 millioner tonn kull for å møte etterspørselen.
Agonum afrum

Utbredelse

Agonum afrum finnes i nesten hele Europa. Finnes ikke i Norge, men er registrert fra Sverige.

Utseende

Agonum afrum er mellom 8-9,5 mm lang. Kroppen er ensfarget, i matt svart farget. Dekkvingenes riller er tydelige særlig bak ved spissen og mer diffuse foran. Rillenes mellomrom er noe opphøyde. Dekkvingene tredje rille-mellomrom (fra midten / sømmen) har tre børstepunkt, små fordypninger med ett stivt oppstående hår. Brystskjoldet er smalere enn skuldrene (frampartiet av dekkvingene) og har avrundede bakhjørner. Antennene er mørke, svarte, men de første leddene (rotleddene) er lysere brun-svart. Det fjerde ledd med fine korte hår og noen lange børster i spissen. Det tredje leddet er bart (nakent), uten de korte tilliggende hårene. (Krever forstørrelse for å se). Beina er ikke ensfarget, men har mørkere parti. Bakfotens første ledd (tars) er klart lengre enn sporen i spissen av leggen (tibia).

Levevis

Agonum afrum lever både på tørre og fuktige lokaliteter, ofte uten vegetasjon. Vanligvis langs innsjøer og vassdrag.
Den tilhører gruppen av insekter med fullstendig forvandling (holometabole insekter), som gjennomgår en metamorfose i løpet av utviklingen. Larvene er radikalt forskjellige fra de voksne i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.
Prosecco

Prosecco (italiensk: [proˈsekko]) er en italiensk musserende vin som vanligvis lages på druen glera (tidligere kjent som prosecco).
Til og med 2008 hadde årgangsprosecco enerett på DOC-merking i Italia, og dette ble endret till DOCG i 2009. Fra 1. januar 2010 er så betegnelsen ikke lenger knyttet til druetypen, men er en geografisk indikasjon for produkter fra regionen Veneto bekreftet av EU-regulativ 1166/2009 av 30. november 2009.
Spumante er musserende, italiensk vin fra Piemonte-området.
Mallig

Mallig (Bayan ng Mallig) er en kommune i Filippinene. Kommunen ligger på øya Luzon, og tilhører provinsen Isabela. Folkemengden var på 30 459 innbyggere ved folketellingen i 2015.
Wang Haitao

Idrettskarriere

Wang var skip ved kvalifiseringsmesterskapet for VM i rullestolcurling 2009 i Vancouver i Canada. Kina kom på 2.-plass i kvalifiseringsmesterskapet, etter at de tapte finalen 1-13 for Russland, men ble kvalifisert til VM i 2009. I VM kom Kina på 8.-plass. I 2010 vant Kina kvalifiseringsmesterskapet for VM i rullestolcurling 2011, og ved VM 2011 kom Kina på 5.-plass. 
Ved VM i rullestolcurling 2012 fikk Kina bronse, de slo Slovakia 7-4 i bronsefinalen. Ved neste VM, i 2013, kom de også på 3.-plass, denne gangen slo de USA 6-5 i bronsefinalen. 
Han var også skip ved Paralympiske vinterleker 2014 i Sotsji i Russland, der det kinesiske laget kom på 4.-plass. Her tapte de 3-7 for Storbritannia i bronsefinalen.
Slottet i Capodimonte

Slottet i  Capodimonte (italiensk: Reggia di Capodimonte) er et stort Bourbon-slott i Napoli i Italia. Det var tidigere sommerresidens og jakthytte for kongen av De to Sicilier. Det var ett av Napolis to kongelige slott. I dag huser det Napolis nasjonalmuseum og byens kunstgalleri. Navnet "Capodimonte" betyr «åstoppen». Opprinnelig lå slottet like utenfor byen, men med Napolis byutvidelser ligger det nå innenfor bygrensen.

Historie

I 1728 bestemte Karl III av Spania, senere Karl III av Spania av De to Sicilier, seg for å bygge en jakthytte i Capodimonte-skogen. Senere ombestemte han seg og bygde et storslått palass (et kongelig slott, "reggia",  som betyr «kongelig»), delvis fordi han trengte mer plass til sitt store hoff, da hans nåværende residens, Palace of Portici, var for lite, og for å romme hans fabelaktige kunstsamling fra Farnese-slottet, som han hadde arvet etter sin mor, Elisabetta Farnese, som var siste etterkommer av en grevefamilie i Parma. I 1825 gav Frans I, som etterfulgte sin far Ferdinand i, arkitekt Antonio Niccolini ansvaret for å administrere restaureringen av slottet. Niccolini bygde en monumental inngangstrapp og nye rom for den kongelige familie, et arbeide som ble avsluttet da Ferdinand II etterfulgte Frans I. I 1830 var palasset ferdig restaurert, men ytterligere arbeider ble utført i 1840 med et nytt galleri for samtidskunst og med Italias samling. I 1861 ble slottet overført til huset Savoy som tok slottet i bruk og bygde nye etasjer for kunstsamlingene. 
Ferdinand II engasjerte maleren Domenico Morelli som konsulent for nye innkjøp som omfattet historiske våpen. I 1866 ble Maria Amalie av Sachsens private gemakker overført fra hertug av Aostas Portici-palass. I 1959  ble slottet museum og det ble overtatt av den italienske stat. I 1950 ble mange av utstillingsgjenstandene overført fra Napolis arkeologiske museum.
Softball under Stillehavslekene 1991

Softball under Stillehavslekene  1991. Softball var en av flere sporter som var med i de niende stillehavslekene som ble arrangert i Port Moresby i Papua Ny-Guinea i perioden 7. til 21. september 1991. Det var femte gangen som softball var med på programmet under stillehavslekene. Det var to turneringer, en for menn og en for kvinner. Papua Ny-Guinea vant begge turneringene.
Volleyball under Sentralamerikanske og karibiske leker 1959

Volleyball under Sentralamerikanske og karibiske leker 1959. Volleyball var en av flere sporter i de åttende sentralamerikanske og karibiske leker som ble arrangert i Caracas i Venezuela i perioden 6. til 15. januar 1959. Det var sjuende gangen som volleyball var med i de sentralamerikanske og karibiske leker. Det var to turneringer, en for menn og en for kvinner. Mexico vant begge turneringene.
Mun av Balhae

Konge

Under keiser Mun ble det etabert diplomatiske forbindelser med Tang-Kina og mange av Balhaes lærde dro til Kina for å studere, noe som økte innflytelsen til buddhismen og konfucianismen i Balhaes statsadministrasjon. Han styrket også relasjonene med kongedømmet Silla, som hadde forent de koreanske kongedømmene på Koreahalvøya sør for Balhae, og etablerte utviklingen av en handelsrute som ble kalt for Sillaveien (hangul: 신라도, hanja: 新羅道). Balhae styrket også de diplomatiske forbindelsene til Japan.
Hovedstaden ble flyttet flere ganger til blant annet Sanggyeong og Donggyeong, kongen stabiliserte og styrket den sentrale statsmakta over stammer av ulik etnisitet, noe som også bidro til territoriell ekspansjon. Han beordret etableringen av det nasjonale akademoet Jujagam (hangul: 주자감, hanja: 胄子監), basert på Tangs nasjonale akademi.
Selv om Kina aksepterte Mun som konge, refererte Balhae til Mun som Daeheung Boryeok Hyogam Geumryun Seongbeop Daewang (hangul: 대흥보력효감금륜성법대왕, hanja: 大興寶曆孝感金輪聖法大王), Gadokbu (hangul: 가독부, hanja: 可毒夫), Seongwang (hangul: 성왕, hanja: 聖王) og Giha (hangul: 기하, hanja: 基下). Noen koreanske historikere viser til han som himmelens sønn og som keiser.
Graven til hans fjerde datter, prinsesse Jeonghyo ble oppdaget i 1980. Gravsteinen til hans eldre datter prinsesse Jeonghye er også funnet.
Eker len

Eker len ble opprettet under rådsmøtet i Oslo i 1388, som erkjente dronning Margrethe for «rikets mægtige frue og rette husbonde», og forente bygdene Eiker, Modum, Sigdal og Krødsherad, de siste benevnt Tverdalene. Peter Andreas Munch antar at Eiker med tilliggende bygder allerede før denne tid utgjorde en egen syssel. Ved svartedødens tid lå hele syslen under Tunsberg fehirde. I 1679 ble Buskerud amt med Eker len som kjerne opprettet, og omfattet fogderiene Buskerud og Ringerike og Hallingdal fogderi.
Skarpskyttergevær

Skarpskyttergevær er skytevåpen som er spesielt tilpasset rollen til skarpskyttere. Taktisk bruk er begrenset til militære avdelinger, halvmilitære avdelinger og politi. Våpnene er gjerne tilpasset en relativt langsom skuddtakt med stor presisjon.
Rollen til skytteren er å slå ut mannskaper og utstyr på moderat til stor avstand foran egne styrker. Skarpskyttere opererer gjerne som en del av et ordinært infanteriforband.
Hviskninger og rop

Hviskninger og rop (originaltittel: Viskningar och rop) er en svensk dramafilm fra 1972 regissert av Ingmar Bergman.

Handling

Filmens handling utspiller seg mot slutten av 1800-tallet på en velstående gård i Sverige. I sentrum av historien finner vi den døende Agnes (Harriet Andersson). I tillegg møter vi hennes to søstre, Karin (Ingrid Thulin) og Maria (Liv Ullmann), samt tjenestepiken Anna (Kari Sylwan). Ettersom historien utfolder seg dukker det opp gamle intriger som ikke har grodd; utroskap, misunnelse, misnøye, med mere. Selv om en av søstrene ligger for døden, vris spenningen mot de mange ukjente hemmelighetene og de konfliktene som bryter ut.
Filmen består også av en rekke flashbacks som bidrar til å beskrive hver enkelt personlighet. Disse tilbakeblikkene gir dermed større forståelse for hvordan hver enkelt karakter forholder seg til / takler de siste dagene til Agnes. Fortiden og nåtiden smelter sammen. Det samme trekket finner man også i andre Bergman-filmer, for eksempel Smultronstället (1957), hvor Isak Borgs yngre dager filmatiseres gjennom flashbacks. Han blir konfrontert om hvordan han har vokst frem som person. Handlingen motiveres ved at fortid og nåtid flettes sammen.
Filmen er karakterisert som et kammerspill (kammerspeil). Det er et eldre teaterkonsept som har til hensikt å bringe publikum tett inn på skuespillerne. Dette gjøres gjennom nærbilder og et begrenset filmatisk univers (her: innenfor husets fire vegger).
For enhver pris

Handling

Phil Gaines (Reynolds) er en hardbarket og desillusjonert politietterforsker i Los Angeles som trekkes inn i et mørkt og komplisert puslespill under etterforskningen av dødsfallet til en ung jente som tilsynelatende døde av en overdose. Saken blir ytterligere komplisert av hans forhold til den prostituerte Nicole (Catherine Deneuve), som viser seg å ha en farlig forbindelse til saken da en av hennes mektigste kunder (Eddie Albert) seiler opp som den hovedmistenkte. I tillegg til dette skaper offerets ustabile far (Ben Johnson) trøbbel for Gaines etterforskning ved å iverksette sin egen jakt på sannheten.

Om filmen

En av de tidlige filmene med Burt Reynolds.
Stenoplatys

Levevis

Både larvene og de voksne (imago) er planteetere, ofte på busker og trær. Noen av artene kan opptre i store mengder og snauspise vertsplantene i enkelte år.

Utbredelse

Slekten er utbredt i Afrika.
Anneke von der Lippe

Karriere

Anneke von der Lippe er oppvokst i Holmenkollåsen i Oslo, og gikk på Steinerskolen i tolv år. Hun ble uteksaminert fra Statens teaterhøgskole i 1988, og samme år ansatt ved Det norske teatret. Her har hun blant annet spilt Ragnhild i Medmenneske av Olav Duun, Olga i Tre søstre av Anton Tsjekhov samt Molly Sweeney av Brian Friel. Senere har hun spilt i Teater Ibsen, Rogaland Teater og Nationaltheatret.
Hun filmdebuterte i 1992, da hun spilte Ann Mari Salmi, den kvinnelige hovedrollen i Krigerens hjerte av Leidulv Risan. Hun vant Amandaprisen 1992 i klassen beste kvinnelige hovedrolle og Filmkritikerprisen 1993, begge for rollen i Krigerens hjerte.
I 1994 spilte hun en hovedrolle i dramakomedien Over stork og stein av Eva Isaksen, sammen med skuespillerne Johannes Joner og Dennis Storhøi. Året etter deltok hun i Henning Carlsens filmatisering av romanen Pan av Knut Hamsun sammen med Bjørn Sundquist og Lasse Kolsrud. Hun mottok Amandaprisen 1995 for beste kvinnelige hovedrolle i både Pan og Over stork og stein.
Anneke von der Lippe har senere blitt kjent for skuespill i filmene Barbara (1997), Bare skyer beveger stjernene (1998), Misery Harbour (1999), Trigger (2006), deUSYNLIGE (2008) og Pax (2011), samt miniserien Ved kongens bord (2005). Hun er gift og har to døtre. 
Høsten 2014 spilte hun lensmann Helen Sikkeland i NRK-serien Øyevitne. For denne rollen vant hun en Emmy-pris, og ble med dét norges første skuespiller som vinner denne prisen.
Hennes farfar var Frits von der Lippe, den første sjefen for Riksteatret.
Grunnkretser i Namsskogan kommune

Grunnkretser i Namsskogan kommune er delområder og grunnkretser som seksjonerer Namsskogan kommune, Trøndelag, for folketellingsformål og lignende. I noen tilfeller sammenfaller de med kirkesogn, med valgkretser og med nåværende eller tidligere skolekretser.
Mere Ra-ta-ta-ta-ta-ta-ta-ta

Mere Ra-ta-ta-ta-ta er et musikkalbum utgitt av Dizzie Tunes i 1973
Judah Folkman

Biografi

Folkman er mest kjent for sin banebrytende forskning på tumor angiogenese, en prosess der en svulst trekker sammen blodkarene for å ernære seg selv og opprettholde sin egen eksistens. Folkmans medisinske arbeider grunnla den grenen av kreftforskningen som er kjent som anti-angiogenese terapi. I 2004 ble Folkman tildelt den spanske utmerkelsen Fyrsten av Asturias' pris for naturvitenskap og teknologi sammen med blant andre Joan Massagué, Bert Vogelstein og Robert Weinberg. 
Folkman ble uteksaminert fra The Ohio State University i 1953 og han ble uteksaminert fra Harvard Medical School i 1957. Mens Folkman fremdeles var student ved Harvard Medical School, utviklet han en av de første pacemakerne i verden. Kort tid etter endt eksamen fikk Folkman en stilling ved Massachusetts General Hospital, der han etter hvert steg i gradene til sjefslege i kirurgi. 
Mellom 1960 og 1962 var Folkman utstasjonert i den amerikanske marinen som løytnant, hvor han studerte veksten av blodårene ved National Naval Medical Center i Bethesda i Maryland. Under sin militærtjeneste i US Navy oppfant Folkman en implanterbar enhet for tidsbestemt frigjøring av narkotika i menneskekroppen og han donerte denne oppfinnelsen patentfritt til World Population Council. I 2000 saksøkte et farmasøytisk selskap Folkman og anklaget ham for å ha stjålet æren for å utvikle et lovende medikament som stenger av blodtilførselen til svulster. Folkman gikk til motsøksmål for å forsvare sitt rykte. 
Folkman var blant annet medlem av National Academy of Sciences, Institutt for indremedisin, National Academy of Arts and Sciences og amerikanske Philosophical Society. Han var forfatter av rundt 400 artikler og mer enn 100 monografier og kapitler til flere bøker. Folkman mottok flere internasjonale priser, blant annet Canadas Gairdner Foundation International Award, Israels Wolf Foundation-pris i medisin og Tysklands Ernst Schering-pris. I 2006 ble Folkman en av syv personer oppnevnt av president George W. Bush til National Cancer Advisory Board av National Institutes of Health. 
Folkman døde i Denver den 15. januar 2008 av et hjerteinfarkt. På tidspunktet for sin død var Folkman professor i cellebiologi ved Harvard Medical School og han ansatt ved Children's Hospital Boston. Folkman etterlot seg kona Paula, to døtre og et barnebarn.
Hans arbeid ved Massachusetts General Hospital, gjorde at han ble tildelt Boylston Medical Prize, Soma Weiss Award og Borden Undergraduate Award i medisin. I 1997 ble han tildelt Ernst Jung-prisen i medisin. Han ble utnevnt til æresdoktor ved Göteborgs universitet i Sverige i 2000. I 2001 ble han tildelt Benjamin Franklin-medaljen.
Tsing Ma-broen

Tsing Ma-broen (kinesisk: 青馬大橋; pinyin: Qīngmǎ Dàqiáo) er en hengebro i Hongkong i Folkerepublikken Kina. Den var i 2009 den syvende lengste hengebro i verden. Den er oppkalt etter øyene Tsing Yi og Ma Wan. Broen har to dekk; øverst for biltrafikk (seks kjørebaner i bredden) og nede for tog (to spor) – samt en to spors passasje for bilene under sterk vind. 
Hovedspennvidden er på 1377 meter. Intet annet brospenn med jernbanespor er så langt. Broen er  41 meter.
Tsing Ma-broen er del av Lantau Link, som knytter Hongkong til Chek Lap Kok, der  lufthavnen Hongkong Chek Lap Kok befinner seg.
Oppdrag Dory

Handling

En dag mens hun er på skolen med Nemo, kommer plutselig Dory på minner fra barndommen sin. Hun legger ut på en reise og ankommer et institutt for undervannsdyr, hvor hun blir venn med blekkspruten Hank, som blir guiden hennes.
Verdensmesterskapet i snøbrett

Verdensmesterskapet i snøbrett er verdensmesterskapet i snøbrett som har blitt arrangert av Det internasjonale skiforbundet annethvert år siden 1996. Mesterskapet inkluderer øvelsene parallellslalåm, halfpipe, parallellstorslalåm, snowboardcross og slopestyle for begge kjønn og big air for menn. Fra 2015 arrangeres mesterskapet sammen med Verdensmesterskapet i freestyle.
Friidrett under Asialekene 1982

Friidrett under Asialekene 1982. Friidrett var en av flere sporter under de niende Asialekene som ble arrangert i New Delhi i India i perioden 19. november til 4. desember 1982. Det var totalt 40 øvelser, 24 for menn og 16 for kvinner. Japan ble beste nasjon med femten gullmedaljer foran Kina med tolv.
Alluaudia

Utbredelse

Arten er kjent fra Ghana og Elfenbeinskysten.
Gyldendalprisen

Gyldendalprisen er en litterær pris som årlig deles ut av Gyldendal Norsk Forlag fra 1996. Ifølge statuttene skal prisen deles ut til en forfatter med et særlig betydelig skjønnlitterært forfatterskap. Utdelingen skal gjøres uavhengig av hvilket forlag forfatteren er tilknyttet. Prisen er en videreføring av Gyldendals legat, som ble opprettet i 1934.
Prisen var på 300 000 kroner i 2010. Prisbeløpet gjør den til den største litterære pris som deles ut i Norge.
Giskespelet

Giskespelet er en lokal teaterforestilling med historisk innhold som oppføres i friluft en helg annen hver sommer på øya Giske på Sunnmøre i Møre og Romsdal. Handlinga i spelet foregår i vikingtida og forteller om møtet mellom den mektige Giske-ætta Arnungane og Olav Haraldson. Spelet begynte opprinnelig som en teaterforestilling ved Giske barne- og ungdomsskule, men har utviklet seg til et prosjekt for hele øya. Manuskriptet til skuespillet er skrevet av Johannes Heggland og musikken er av Terje Skytterholm. Selskapet Stiftinga Giskespelet ble opprettet i 1995.
Giskespelet har blitt fremført 8 ganger siden 1995, og det ble siste gang fremført i 2017.
Resakralisering

Resakralisering betyr at samfunnsområder som tidligere var sekularisert, igjen blir påvirket av religion, og motsatt en sekularisering. Dette er konsistent med Bergers definisjon av sekularisering som en fjerning av religiøs mening fra offentlig liv, eller privatisering. En annen definisjon av resakralisering er at økende separasjon av privat og offentlig sfære skaper grunnlag for privat (eller offentlig) sakralisering i et moderne samfunn, selv om samfunnet (eller personen) blir sekularisert.
Sydame

Sydame, sypike, syerske og sømmerske er eldre, norske betegnelser på en kvinne som lever av å sy og tilpasse klær på bestilling. Tradisjonelt er slike håndverkstjenester lavlønnet kvinnearbeid. I Norge var sydamer gjerne ugifte kvinner, og enker og kvinner med forsørgeransvar, som arbeidet selvstendig hjemme, i motsetning til mannlige skreddere og bekledningsarbeidere i tekstilindustrien. Sydamer kunne også arbeide i systuer. 
Syerske kalles i vår tid syer. Kjole- og draktsyer er en dameskredder. 
Sømtjenester tilbys nå stort sett bare av syatelierer i større byer der syere tilpasser og retter klesplagg, gjerne med egendesignede plagg til salgs utenom.

Syere i dag

Yrkesfunksjonen er i Norge i dag i stor grad overtatt av designere, og tjenestene er byttet ut med rimelige produkter fra teko-industrien, som etter tekstilkrisa på 1960- og 1970-tallet har lagt ned eller flyttet til lavkostland. 
Videregående opplæring i herreskredder- og kjole-og draktsyerfaget inngår i programområdet design og håndverk. Undervisning i sømfag og design tilbys også ved enkelte folkehøy- og fagskoler.